Ptólemaíos er oft talinn annar af tveimur mestu vísindamönnum fornaldar , ásamt stærðfræðingnum Evklíð sem grundvallaði rúmfræðina með bók sinni , Frumþáttum rúmfræðinnar . Á dögum Ptólemaíosar var þessi egypska borg helsta fræðamiðstöð heimsins þó að hið veraldlega vald væri saman komið í Rómaborg . Meginrit Ptólemaíosar um stjörnufræði er varðveitt undir nafninu Almagest . Í sjöundu og áttundu bók kemur röðin að fastastjörnunum , og er þá fyrst sýnt fram á að þær séu innbyrðis fastar en síðan fjallað um fyrrnefnda hreyfingu fastastjörnuhvelsins sem heildar miðað við sólbaug . Tólfta bók snýst um lykkjuhreyfingu förustjarnanna hverrar af annarri og þrettánda bók fjallar um breytingar á breidd förustjarnanna , með öðrum orðum frávik þeirra frá sólbaug . Ptólemaíos gat þannig gert grein fyrir misjafnri lengd árstíðanna með því að beita hjámiðjum við gang sólar miðað við jörð . Þá neyddist Ptólemaíos til að stinga inn í hringakerfi sitt ímynduðum punkti sem við getum kallað á íslensku jafngöngupunkt og var þeirrar náttúru að miðja aukahringsins hreyfðist með jöfnum hornhraða miðað við þann punkt . Kort frá 15. öld sem sýnir hvernig Ptólemaíos leit á hinn þekkta heim . Smellið til að skoða stærri útgáfu . Flestum hefði kannski þótt nóg að gert á einni mannsævi með því sem Ptólemaíos lagði af mörkum til stjörnufræðinnar . Þessar röngu hugmyndir hafa átt sinn þátt í að vekja bjartsýni Kólumbusar og auka honum ásmegin í fortölum , ekki síst vegna þeirrar virðingar sem Ptólemaíos naut sem fræðimaður . Þetta er ástæðan til þess að Kólumbus taldi sig vera að leggja af stað í viðráðanlega ferð í vesturátt til Austurlanda . Sömuleiðis hafði hann mikinn áhuga á stjörnuspeki og skrifaði um hana bók sem gengur undir nafninu Tetrabiblos , en heitir í raun og veru „ Stærðfræðiritgerð í fjórum bókum “ . Hafa sumir viljað draga í efa að hún væri eftir Ptólemaíos en það er ástæðulaust því að stjörnuspeki naut þá fullrar virðingar , auk þess sem viðhorf , stíll og stjörnufræðiþekking í bókinni eru í samræmi við önnur verk Ptólemaíosar . Í inngangi ber Ptólemaíos fram snjalla málsvörn fyrir stjörnuspekina sem hann segir fjalla um þær breytingar sem hreyfingar sólar , tungls og stjarna valda í umhverfi okkar . Segist hann sjálfur líta á þá fræðigrein sem öðrum æðri . Við skulum ljúka umfjöllun okkar um merkan vísindamann og minnisstæðan höfund með eftirfarandi einkunnarorðum sem hann valdi hinu mikla yfirlitsriti sínu um stjörnufræði : Mér er ljóst að ég er dauðlegur og að dagar mínir eru taldir ; en þegar ég fylgi eftir í huganum hinum flóknu hringbrautum stjarnanna , snerta fætur mínir ekki jörðina lengur ; við hlið sjálfs Seifs sit ég og snæði fylli mína af ódáinsfæðu . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .